**Reuven «Rubi» Rivlin** (hebreo: *ראובן ריבלין*), nado en  Xerusalén o 9 de setembro de 1939, é un avogado e político israelí, e presidente de Israel desde o 24 de xullo de 2014 ata o 9 de xullo de 2021. Forma parte do partido político conservador Likud.

Traxectoria
-----------

Reuven Rivlin naceu en Xerusalén no ano 1939. É descendente de Gaon de Vilna. Rivlin pertence a unha extensa familia que chegou á Palestina otomá a principios do século XIX, e cuxos membros ocupan, dous séculos despois, varios estratos das elites israelís. 

Desde moi novo estivo identificado co movemento xuvenil Beitar e coa ideoloxía de Zeev Jabotinsky e de Menachem Beguin representada polo partido político Likud.

En 1957, logo de rematar a educación media, ingresou nas Forzas de Defensa de Israel sendo oficial de intelixencia. Foi mobilizado tamén na Guerra dos Seis Días, en 1967. Licenciouse en dereito pola Universidade Hebrea de Xerusalén, comezou posteriormente unha carreira profesional como avogado do Beitar, o equipo de fútbol máis importante de Xerusalén, e na compañía de aviación El Al.

Entrou na política en 1978 como concelleiro de Xerusalén, en 1988 foi escollido deputado do Likud na Knesset, onde centrou a súa actividade pública ata 1993. Ao Parlamento entrou por primeira vez na décimo segunda lexislatura (1988-1992) e coa única excepción do período comprendido entre 1992 e 1996, sendo deputado até o ano 2014.

Tamén ocupou o cargo de ministro de Comunicación (2001-2003) e, en dúas ocasións, o de presidente do poder lexislativo; a primeira de 2003 a 2006 e a segunda entre 2009 e 2013, na que se converteu en presidente da Knesset con 90 votos sobre 120. Dende esa tribuna consolidou a súa imaxe de demócrata sen concesións, en contraste coa súa forte ideoloxía nacionalista. Durante os seus dous mandatos como presidente do Parlamento, Rivlin gañouse moito aliados pero tamén inimigos, sobre todo, porque non dubidou en enfrontarse á coalición de Netanyahu e ao sector máis nacionalista do Likud e Israel Beitenu.

No 2007 foi candidato á presidencia do país; con todo, retirouse na primeira rolda de votacións debido ao inminente triunfo do seu rival Shimon Peres.

No 2014, postulouse de novo á presidencia. Aínda que inicialmente aparecía como o principal candidato a suceder a Shimon Peres, a aposta de Rivlin pola presidencia complicouse pola rivalidade persoal e que mantén con Netanyahu, cuxos denodados esforzos para buscar outro candidato foron amplamente relatados pola prensa. Só no último momento, cando os seus esforzos fracasaran, Netanyahu ofreceu de mala gana o seu apoio a Rivlin. Tras as eleccións presidenciais de Israel, ningún do cinco candidatos iniciais obtivo a maioría absoluta na primeira votación, na que Rivlin, do partido Likud, terminou en primeiro lugar, con 44 votos, mentres que Sheetrit, do HaTnuha, obtivo o apoio de 31 dos 120 deputados da Knesset.

En segunda volta, Rivlin impúxose con 63 votos ao seu rival, o centrista Meir Sheetrit, quen recibiu o apoio de 53 dos 120 deputados do Parlamento.

Presidente de Israel
--------------------

### Política interior

Sucedeu a Shimon Peres o 24 de xullo de 2014 e dende o comezo os analistas confiaron en que a súa xeira se centraría en asuntos de política interior, logo do exercicio de Peres, premio Nobel e recoñecido internacionalmente. 

Reunión entre Netanyahu (á esquerda), Rivlin (centro) e Gantz (á dereita)O seu rol como mediador da política nacional gañou peso debido á crise política na que entrou Israel dende 2019. As sospeitas políticas e xornalísticas sobre a corrupción do primeiro ministro Netanyahu concretáronse nunha acusación da fiscalía en decembro de 2018, malia as manobras para adiar o xuízo este comezou en 2021. A acusación contra o Benjamin Netanyahu e a súa familia fixo que moitos sectores políticos se distanciasen del e que a sociedade israelí se fose polarizando. Os resultados das eleccións de 9 de abril de 2019 foron moi igualados, aínda que Netanyahu conseguiu quedar por diante do antigo xeneral Benny Gantz en votos, ambos quedaron empatados con 35 deputados. Netanyahu fracasou á hora de poder conformar unha coalición parlamentaria que respaldase o seu goberno polo que a Knesset se disolveu, volvéndose a convocar eleccións anticipadas. A situación de bloqueo político volveuse a producir en setembro de 2019, escoitados aos partidos, Rivlin encomendou a Netanyahu a exploración dunha maioría, sen éxito, polo que Rivlin delegou a tarefa en Gantz, quen tampouco foi quen. Esta situación obrigou a repetición das eleccións lexislativas, agora o 2 de marzo de 2020. A resistencia de Netanyahu a abandonar o cargo de primeiro ministro foi interpretada por manter as salvagardas xudiciais que leva asociado o cargo, quen non ten obriga de dimitir ata que haxa sentenza firme do Tribunal Supremo. As eleccións de 2020 devolvéronlle ao Likud de Netanyahu a posición de forza máis votada, aínda que Rivlin encargou a Gantz intentar conformar unha maioría por contar con máis respaldo parlamentario. Novamente sen resultaados, Rivlin encargou á propia Knesset a procura dun candidato antes de 21 días para evitar unhas novas eleccións. A situación ocasionada pola pandemia de covid-19 facilitou que finalmente Netanyahu e Gantz formaran un goberno de coalición. Mais, poucos meses despois, o executivo non contou con apoio parlamentario para aprobar os orzamentos, razón pola que a Knesset se disolveu e fixáronse eleccións para marzo de 2021. O resultado , novamente axustado fixo que Rivlin optase primeiro por Netanyahu para fomar un goberno, de novo sen éxito, polo que delegou en Yair Lapid, político progresista que conseguira a segunda posición, a exploración dunha coalición. Lapid logrou un pacto que incorporará ao goberno a unha coalición heteroxénea de partidos (dende a extrema dereita xudía ata representantes da minoría árabe) e que fará que o cargo de Primeiro Ministro rote entre Bennett, líder do partido dereitista Yamina, e el mesmo. Durante eses meses, Rivlin instou repetidas veces a superar o bloqueo e alertou das consecuencias do mesmo como a perda de confianza cidadá no sistema político. 

Rivlin é contrario á existencia dun Estado palestino independente e é defensor da solución dun único estado para o conflito con Palestina. Con todo, ten sona de tolerante e destacouse como un defensor das minorías de Israel, especialmente dos árabes. Deste xeito, fixo pública a súa reticencia á chamada lei do Estado-Nación de 2018 que define a Israel como o estado nación dos xudeus. Durante a tramitación parlamentaria reuniuse con representantes das distintas minorías para coñecer as súas preocupacións sobre o contido da futura lei e expresou o seu temor a que dese orixe a desigualdades. Así, nunha carta aberta aos membros da Knesset, Rivlin afirmou que consideraba algúns dos artigos do proxecto de lei como discriminatorios, citando como exemplo a posibilidade de reservar determinadas localidades só para xudeus. Unha vez a lei superou o voto da Knesset, e aínda que algúns puntos foron suavizados, Rivlin mostrou a súa disconformidade con ela asinándoa en árabe, lingua que perdeu o status de oficial con esa lei. En maio de 2021, no contexto dunha nova crise entre Israel e Gaza, producíronse enfrontamentos entre xudeus e árabes israelís, entón Rivlin amosou a súa inquietude por esta situación e alertou do risco de guerra civil.

Dado que o seu mandato remata o 9 de xullo de 2021, a Knesset escolleu como sucesor ao laborista Isaac Herzog o 2 de xuño dese ano.

### Política exterior

Reuven Rivlin e a súa dona nunha visita á India (2016)
Aínda que como Presidente da Knesset procurou que Israel recoñecese a existencia do xenocidio armenio, como xefe do Estado moderou as súas declaracións sobre esta cuestión para evitar controversias con Turquía. 

Rivlin e a súa dona visitaron España en novembro de 2017, naquela altura, apenas un mes despois do referendo de independencia de Cataluña, o goberno de Mariano Rajoy interpretaba como equidistante a posición da diplomacia israelí. Mais no brinde na cea de gala ofrecida polo rei Filipe VI, Rivlin reafirmou o apoio israelí á unidade de España. A prensa española destacou que esas declaracións foron por insistencia do propio Rivlin, fronte a posición, menos categórica, defendida por Netanyahu. 

O goberno de Netanyahu procurou cultivar relacións cordiais con gobernos europeos de talante populista, mais, en 2018, nunha entrevista na CNN, Rivlin alertou do pulo recente das ideoloxías antisemitas en Europa Pouco despois, alegando problemas de axenda non recibiu o italiano Matteo Salvini, líder da Liga Norte e naquela altura ministro do Interior. Analistas e xornalistas contrastaron o xesto de Rivlen coa cordialidade amosada por Netanyahu ao italiano. 

Tamén, en 2018 o goberno polonés propuxo unha lei que declaraba ilegal suxerir a responsabilidade polonesa no Holocausto, o que xerou unha forte controversia entre as comunidades xudías e en Israel. Neste asunto, Rivlin interpelou persoalmente o seu homólogo polonés, Andrzej Duda, recordándolle que houbo poloneses que participaron no Holocausto. 

Nos días previos a rematar o seu exercicio numerosos líderes internacionais agradecéronlle o seu traballo como Barack Obama, o príncipe de Gales, Carlos, Filipe VI de España ou Filipe dos Belgas. Tamén mantivo unha conversa telefónica con Mahmoud Abbas de despedida.

Vida persoal
------------

Reuven Rivlin casou en 1971 con Nechama Rivlin, bióloga que traballou na Universidade Hebrea de Xerusalén, e é pai de catro fillos. Quedou viúvo logo do falecemento da súa dona, doente de fibrose pulmonar e sometida a un transplante de pulmón, o 4 de xuño de 2019. É vexetanariano dende a década de 1960 e é seareiro do Beitar de Xerusalén do que foi directivo. 

Tamén é coñecido polo seu humor e austeridade. Sendo xefe do Estado de Israel usou transportes públicos para desprazarse súas viaxes o estranxeiro. O rematar o seu mandato, o servizo de seguridade interior, Shin Bet, deu a coñecer que se procedía a disfrazar a Reuven Rivlen para dotalo de anonimato nalgunhas desas ocasións.

Notas
-----

1. ↑  "Reuvén Rivlin elegido decimoprimer presidente de Israel". Arquivado dende o orixinal o 24 de setembro de 2020. Consultado o 28 de maio de 2018.
2. ↑  "Reuven Rivlin, el décimo presidente de Israel".
3. ↑  Gross, Paul. "Begin’s legacy the focus in new annual symposium". *www.timesofisrael.com* (en inglés). Consultado o 2021-06-06.
4. ↑  "The Presidency in Israel". *GOV.IL* (en inglés). Consultado o 2021-06-05.
5. ↑  "Reuven Rivlin juró como nuevo presidente de Israel".
6. ↑  Somfalvi, Attila (31 de marzo de 2009). "Netanyahu names Likud ministers". *ynetnews.com* (en inglés). Consultado o 7 de xuño de 2021.
7. ↑  "Asumió Reuven Rivlin, el nuevo presidente israelí".
8. ↑  "Nacionalista Reuvén Rivlin juró como décimo presidente de Israel".
9. ↑  "Reuven Rivlin, nuevo presidente de Israel - Su Jerusalem natal".
10. ↑  "Reuven Rivlin es el nuevo presidente de Israel" (en castelán). Arquivado dende o orixinal o 01 de agosto de 2014. Consultado o 28 de maio de 2018.
11. ↑  "El conservador Reuven Rivlin es el nuevo presidente israelí \_ Choques con Netanyahu". Arquivado dende o orixinal o 29 de maio de 2018. Consultado o 28 de maio de 2018.
12. ↑  "Reuvén Rivlin, candidato favorito a presidente de Israel". Arquivado dende o orixinal o 07 de marzo de 2016. Consultado o 28 de maio de 2018.
13. ↑  "El candidato conservador Reuven Rivlin, elegido 10º presidente de Israel". Arquivado dende o orixinal o 31 de agosto de 2014. Consultado o 28 de maio de 2018.
14. ↑  "Reuven Rivlin: Israel's new president". *DW*. Consultado o 5-6-2021.
15. ↑  "Israel MPs elect Rivlin as president". *BBC News* (en inglés). 2014-06-10. Consultado o 2021-06-06.
16. ↑  "High Court nixes Likud bid to halt AG recommendations on Netanyahu graft probes". *Ynet news*. 28-2-2019. Consultado o 5-6-2021.
17. ↑  "Defendant No. 1 or Next Prime Minister? Netanyahu Divides Israel". 5-4-2021. Consultado o 5-6-2021.
18. ↑  "Netanyahu admite que non ten apoios suficientes para formar goberno". *crtvg.es*.
19. ↑  "Israel convoca las terceras elecciones en menos de un año". 12-12-2019. Consultado o 5-6-2021.
20. ↑  "The deal is done: Netanyahu, Gantz ink coalition pact". *The Jerusalem Post*. 20-4-2020. Consultado o 5-6-2021.
21. ↑  "Israel elections loom as lawmakers back bill to dissolve parliament". 2-12-2020. Consultado o 5-6-2021.
22. ↑  "Israel opposition chief Yair Lapid handed mandate to form government". *France24*. Consultado o 5-6-2021.
23. ↑  "A oposición en Israel anuncia que chegou a un acordo para desbancar a Netanyahu". *CRTVG*.
24. ↑  "Israel: Opposition reaches deal to unseat longtime PM Benjamin Netanyahu". *DW*. Consultado o 5-6-2021.
25. ↑  "Israel's president calls for new alliances to solve deadlock". *AP NEWS*. 2021-04-30. Consultado o 2021-06-06.
26. ↑  "Rivlin warns political crisis is eroding Israelis’ trust in democracy". *www.timesofisrael.com* (en inglés). Consultado o 2021-06-06.
27. ↑  Remnick, David. "The One-State Reality". *The New Yorker* (en inglés). Consultado o 2021-06-05.
28. ↑  Images, Getty. "Israel’s President Backs One-State Solution — With Equal Rights for Palestinians". *The Forward* (en inglés). Consultado o 2021-06-05.
29. ↑  "Israeli president Reuven Rivlin is a blunt voice for tolerance at a time of ugly rhetoric  ". *www.telegraph.co.uk*. Consultado o 2021-06-05.
30. ↑  "Greek Patriarch praises Rivlin for defending minorities and condemning violence". Consultado o 5-6-2021.
31. ↑  Miller, Elhanan. "Arab minority is invisible to Israeli Jews, president says". *www.timesofisrael.com* (en inglés). Consultado o 2021-06-05.
32. ↑  "Druze leaders tell Rivlin many feel excluded over nation-state law". *Times of Israel*. 29-7-2018. Consultado o 5-6-2021.
33. ↑  "President Rivlin meets with Druze leaders". *Ynetnews* (en inglés). 2018-07-29. Consultado o 2021-06-05.
34. ↑  "i24NEWS". *www.i24news.tv*. Consultado o 2021-06-05.
35. ↑  Bachner, Michael; staff, T. O. I. "Rivlin said to vow he will sign nation-state law in Arabic". *www.timesofisrael.com* (en inglés). Consultado o 2021-06-05.
36. ↑  "Israel passes Jewish nation law branded 'racist' by critics". *The Independent* (en inglés). 2018-07-19. Consultado o 2021-06-05.
37. ↑  "Israeli president warns of civil war as Jews, Arabs clash over Gaza". *Reuters*. 2021-05-12. Consultado o 2021-06-05.
38. ↑  "Israel president warns of civil war as Jewish-Arab clashes spread". *The Irish Times* (en inglés). Consultado o 2021-06-05.
39. ↑  "Isaac Herzog, son of former president, elected president of Israel". *euronews* (en inglés). 2021-06-02. Consultado o 2021-06-06.
40. ↑  "Knesset Speaker working to boost recognition of Armenian genocide". *Haaretz.com* (en inglés). Consultado o 2021-06-05.
41. ↑  "Rivlin's failure to recognize Armenian genocide disappoints Armenian leader". *Haaretz.com* (en inglés). Consultado o 2021-06-05.
42. ↑  Press, Europa (2017-11-06). "El presidente israelí, ante el Rey: "España es un país para nosotros, y Su Majestad es símbolo de esa unidad"". *www.europapress.es*. Consultado o 2021-06-05.
43. ↑  Sanz, Juan Carlos (2017-11-07). "Cinco semanas de tibia y ambivalente respuesta de Israel a la crisis en Cataluña". *El País* (en castelán). ISSN 1134-6582. Consultado o 2021-06-05.
44. ↑  "'Not a dictator unfortunately': Czech president jokes about efforts to move embassy to Jerusalem". *Haaretz.com* (en inglés). Consultado o 2021-06-09.
45. ↑  "Israel de Netanyahu, Hungria de Orbán: aliados improváveis". 20-7-2017. Consultado o 9-6-2021.
46. ↑  CNN, Oren Libermann. "Anti-Semitism, hatred of minorities 'corrupts society,' says Israeli President". *CNN*. Consultado o 2021-06-10.
47. ↑  "Rivlin won't meet with Italy's far-right leader Matteo Salvini during his upcoming Israel visit". *Haaretz.com* (en inglés). Consultado o 2021-06-09.
48. ↑  "Venezuela, "convidado de pedra" das polarizadas alianzas xeopolíticas mundiais para 2019". *Instituto Galego de Análise e Documentación Internacional (IGADI)*. Consultado o 2021-06-09.
49. ↑  "Polish Senate approves controversial Holocaust bill". *Israel National News* (en inglés). Consultado o 2021-06-05.
50. ↑  "Benjamin Netanyahu attacks Polish PM for saying Jews were among perpetrators of the Holocaust". *The Independent* (en inglés). 2018-02-18. Consultado o 2021-06-05.
51. ↑  "Rivlin: Many Poles helped carry out Holocaust". *Israel National News* (en inglés). Consultado o 2021-06-05.
52. ↑  "Israeli president to Polish counterpart: We cannot deny that Poland and Poles participated in Holocaust". *Haaretz.com* (en inglés). Consultado o 2021-06-05.
53. ↑  Berman, Lazar. "Obama to Rivlin: Your leadership on Israeli democracy set a positive example". *www.timesofisrael.com* (en inglés). Consultado o 2021-07-08.
54. 1 2  "Reuven Rivlin". *mfa.gov.il*.
55. ↑  "Clearing the air". *The Jerusalem Post*. 12-3-2015. Consultado o 5-6-2021.
56. ↑  staff, T. O. I. "Nechama Rivlin, wife of President Reuven Rivlin, dies at 73". *www.timesofisrael.com* (en inglés). Consultado o 2021-06-05.
57. ↑  "The Presidency in Israel". *GOV.IL* (en inglés). Consultado o 2021-06-05.
58. ↑  "Radical, rigolard et fan de foot, qui est Reuven Rivlin, le nouveau président israélien ?". *Franceinfo* (en francés). 2014-06-11. Consultado o 2021-06-06.
59. ↑  "Disguised President Rivlin strolled among public". *www.timesofisrael.com* (en inglés). Consultado o 2021-07-08.
60. ↑  "President incognito: Rivlin traveled in disguise with Shin Bet help". 8-07-2021. Consultado o 8-07-2021.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Reuven Rivlin Modificar a ligazón no Wikidata*** |

### Outros artigos

* Presidente de Israel

### Ligazóns externas

* Biografía recollida na páxina web da Presidencia do Estado de Israel (en inglés)

|  |  |  |
| --- | --- | --- |
| Predecesor:**Shimon Peres** |  **Presidente de Israel**2014 - Actualidade | Sucesor:**No cargo** |

| * v
* c
* e
 Presidentes de Israel |
| --- |
| Presidente do  Consello de Estado Provisional | 
* David Ben-Gurion (1948)
* Chaim Weizmann (1948–49)

 |  |
| Presidentes | 
* Chaim Weizmann (1949–52)
* Itzhak Ben-Zvi (1952–63)
* Zalman Shazar (1963–73)
* Ephraim Katzir (1973–78)
* Yitzhak Navon (1978–83)
* Chaim Herzog (1983–93)
* Ezer Weizman (1993–2000)
* Moshe Katsav (2000–07)
* Shimon Peres (2007–14)
* Reuven Rivlin (2014–presente)
* Isaac Herzog (designado)

 |

|  |  |
| --- | --- |
| Control de autoridades | 
* Wd: Q455854
* WorldCat
* VIAF: 311798908
* BRE: 3508959
* GND: 1201832020
* ISNI: 0000 0004 0236 5089
* LCCN: no2019049795
* Munzinger: 00000030061
* NKC: zmp20211109712
* Treccani: reuven-rivlin

 |